Vea cava superior

A vea cava superior é unha vea humana curta, pero moi grosa. Fórmase pola unión dos troncos braquiocefálicos venosos esquerdo e dereito. O seu traxecto é curto e pronto chega ao corazón, máis concretamente á aurícula dereita. Porta o sangue do pescozo, cabeza e membros superiores, que provén dos troncos braquiocefálicos e das súas tributarias. Ademais de recibir o sangue das zonas superiores, recibe o sangue da vea ácigos, que recolle o sangue do hemitórax esquerdo. Esta vea ten a particularidade de facer un arco antes de desembocar na cava superior. Tamén pode chegarlle sangue venoso do hemitórax esquerdo, a través da vea hemiácigos. Esta última conexión é inconstante, xa que a hemiácigos pode non aparecer ou pode desembocar noutras veas.

En definitiva, a cava superior recolle o sangue de:
 Veas xugulares internas
 Veas xugulares anteriores
 Veas mamarias internas. A estas chegan as veas xugulares externas
 Veas tiroides inferiores
 Veas vertebrais

 Relacións da cava superior 
 Por diante: Timo en idade infantil e os seus vestixios en idade adulta.
 Por detrás: Arco da vea ácigos e pulmón dereito.
 Por fóra: Pulmón e nervio frénico dereito.
 Por dentro: Aorta ascendente

Véxase tamén
Outros artigos
 Vea

Categoría:Veas
Categoría:Anatomía cardíaca